**Ian Graeme Barbour** (Peking, 5. 10. 1923. – Minneapolis, 24. 12. 2013), američki fizičar, teolog, filozof i pisac.

Biografija
----------

Barbour je rođen 1923. u Pekingu, tadašnjoj Republici Kini, gdje su njegov škotski otac i američka majka predavali na Univerzitetu u Yanjingu. Za vrijeme njegove mladosti porodica se selila u Sjedinjene Države i Englesku, te su se konačno skrasili u SAD-u kada je imao 14 godina. Barbourov otac predavao je na univerzitetima u Pasadeni, Cincinnatiju i New Yorku, sve dok konačno nije dobio stalan posao u Cincinnatiju. Barbour je 1943. stekao titulu prvostupnika na Koledžu Swarthmore u Pennsylvaniji gdje je studirao fiziku, a tri godine kasnije (1946) diplomirao je na Univerzitetu Duke. Postdiplomski studij pohađao je na Univerzitetu u Chicagu zajedno s italijanskim fizičarem Enricom Fermijem. Doktorirao je 1949. i akademsku karijeru započeo je na Koledžu Kalamazoo u Michiganu gdje je 1951. postao čelnikom odsjeka za fiziku.

Usprkos uspješnoj karijeri profesora fizike, Barbour je 1953. okrenuo novu životnu stranicu i upisao studij etike i teologije na Univerzitetu Yale. Završio ga je 1956. godine, a još od 1955. postavljen je za predavača na odsjeku za religiju i fiziku na Koledžu Carleton u Northfieldu. Posvećen istraživanju odnosa nauke i religije, Barbour je 1972. na Carletonu pokrenuo interdisciplinarni program za promicanje istraživanja dvaju disciplina. Godine 1981. postao je prvi profesor nauke, tehnologije i društva na Carletonu, a titulu emeritusa stekao je 1986. godine.

Barbour je napisao više knjiga i naučnih članaka o odnosu nauke i religije. Njegovo djelo "Pitanja u nauci i religiji" (engl. , 1966) bila je jedna od prvih knjiga koja je tretirala dvije discipline kao međusobno skladne, a ne kao odvojene ili suprotstavljene. Ova publikacija ubrzo je postala široko rasprostranjena na brojnim univerzitetima. Druga značajna Barbourova knjiga je "Mit, modeli i paradigme" (engl. , 1974) u kojoj se vrši komparativna analiza koncepata i metoda istraživanja u nauci i religiji. Knjiga je bila nominirana za američku Nacionalnu književnu nagradu (engl. ).

"Religija u vremenu nauke" (engl. , 1990) i "Etika u vremenu tehnologije" (engl. , 1993), dvotomski set predavanja prezentiran u Škotskoj, nagrađen je 1993. od strane Američke akademije za religiju. Među temama koje je Barbour obradio su uloga religije u tretmanu i razvoju okoliša, zatim utjecaj evolucije i velikog praska na religijsku misao, te utjecaj religije na etička pitanja podignuta ubrzanim razvojem medicine, genetičkog inženjeringa, poljoprivrede i računarstva. Barbour je kasnije izdao revidiranu i proširenu verziju "Religije u vremenu nauke" pod naslovom "Religija i nauka: Historijska i suvremena pitanja" (engl. , 1997). U knjizi "Kad nauka susreće religiju: Neprijatelji, stranci ili partneri?" (engl. , 2000) Barbour ispituje moguće odgovore na sukob nauke i religije, te dolazi do konačnog zaključka da dvije discipline nisu međusobno isključive.

Godine 1999. Barbour je dobio prestižnu Nagradu Templeton, a dobivenih 1,000.000 USD poklonio je Centru za teologiju i prirodne nauke (engl. ), edukacijskoj organizaciji pridruženoj GTU-u odnosno Kalifornijskom univerzitetu.

Opus
----

* *Christianity & the Scientists* (1960)
* *Issues in Science and Religion* (1966)
* *Science & Religion* (1968)
* *Science & Secularity: The Ethics of Technology* (1970)
* *Myths, Models and Paradigms* (1974), ISBN 0-334-01037-3
* *Religion in an Age of Science* (1990), ISBN 0-06-060383-6
* Uvod iz *Religion & Science: History, Method, Dialogue* (1996), W. Mark Richardson (ur.) i Wesley J. Wildman (ur.), ISBN 0-415-91667-4
* *Religion and Science: Historical and Contemporary Issues* (1997) ISBN 0-06-060938-9 (revidirana i proširena verzija *Religion in an Age of Science*)
* *When Science Meets Religion*, (2000), ISBN 0-06-060381-X
* *Nature, Human Nature, and God* (2002), ISBN 0-281-05545-9

Vanjske veze
------------

* (`en`) Ian Barbour, Encyclopædia Britannica
* (`en`) Ian G. Barbour, The Gifford Lectures
* (`en`) Templeton Prize Laureate Ian Barbour, pioneer in science and religion, dies at 90 Arhivirano 2014-01-28 na Wayback Machine-u, Templeton Prize

| * p
* r
* u
Dobitnici Nagrade Templeton |
| --- |
| 
* Majka Tereza (1973)
* Roger Schütz (1974)
* Sarvepalli Radhakrishnan (1975)
* Leo Josef Suenens (1976)
* Chiara Lubich (1977)
* Thomas F. Torrance (1978)
* Nikkyō Niwano (1979)
* Ralph Wendell Burhoe (1980)
* Cicely Saunders (1981)
* Billy Graham (1982)
* Aleksandar Solženjicin (1983)
* Michael Bourdeaux (1984)
* Alister Hardy (1985)
* James I. McCord (1986)
* Stanley Jaki (1987)
* Inamullah Khan (1988)
* Carl Friedrich von Weizsäcker i George MacLeod (1989)
* Baba Amte i Charles Birch (1990)
* Immanuel Jakobovits (1991)
* Kyung-Chik Han (1992)
* Charles Colson (1993)
* Michael Novak (1994)
* Paul Davies (1995)
* Bill Bright (1996)
* Pandurang Shastri Athavale (1997)
* Sigmund Sternberg (1998)
* Ian Barbour (1999)
* Freeman Dyson (2000)
* Arthur Peacocke (2001)
* John Polkinghorne (2002)
* Holmes Rolston III (2003)
* George F. R. Ellis (2004)
* Charles H. Townes (2005)
* John D. Barrow (2006)
* Charles Taylor (2007)
* Michał Heller (2008)
* Bernard d'Espagnat (2009)
* Francisco José Ayala (2010)
* Martin Rees (2011)
* Tenzin Gjatso (2012)
* Desmond Tutu (2013)
* Tomáš Halík (2014)
* Jean Vanier (2015)
* Jonathan Sacks (2016)
* Alvin Plantinga (2017)
* Abdulah II (2018)
* Marcelo Gleiser (2019)

 |